જે વિષયને વફાદાર હોય, સમયને ધ્યાનમાં રાખે અને પૂરતી તૈયારી કરીને સભાખંડમાં આવે, સામે બેઠેલાની આંખમાં આંખ પરોવી વાત કરે, તર્ક સંગત દાખલા-દલીલોથી પ્રવચન શોભતું હોય, જરૂર જણાય ત્યાં યોગ્ય સંદર્ભ અને કવિના નામ સાથેની શેર-શાયરી બોલે, શ્રોતાઓને માનપૂર્વક સંબોધન કરે અને સમયસર વક્તવ્ય પૂરું કરે. વક્તવ્યમાંથી પ્રેરણાત્મક, ભાવાત્મક અને આદર્શાત્મક વાતો ઉડીને આંખે વળગતી હોય, તાળીઓના ગડગડાટ સાથે તો કયારેક મૌન ધારણ કરીને પણ વક્તવ્ય સાંભળ્યાનો સંતોષ વ્યકત કરતાં હોય!